Na osnovu člana 38 stav 1 tačka 2 i 10 i članova 153, 154, 155 i 156 Zakona o lokalnoj samoupravi („ Sl. list CG“, br. 2/18, 34/19, 38/20), člana 46 stav 1 tačka 2 i 10 Statuta opštine Rožaje („Sl. list CG – opštinski propisi“, broj 38/18 i 16/21)**,** Skupština opštine Rožaje, na sjednici održanoj dana 23.12.2021. godine, donijela je

**ODLUKU**

**o mjesnim zajednicama**

**I -OPŠTE ODREDBE**

Član 1

Ovom odlukom uredjuju se uslovi osnivanja, poslovi, organi i postupak njihovog izbora, organizacija i rad organa, način odlučivanja, finansiranje i druga pitanja od značaja za rad mjesnih zajednica na teritoriji Opštine Rožaje.

Član 2

Mjesna zajednica je zajednica gradjana prema mjestu prebivališta na odredjenom području, organizovana radi zadovoljavanja odredjenih zajedničkih potreba i interesa gradjana na tom području, u skladu sa zakonom i Statutom opštine.

Mjesna zajednica je dio jedinstvenog sistema lokalne samouprave u Opštini.

Član 3

Mjesna zajednica ima svojstvo pravnog lica sa pravima i obavezama utvrdjenim ovom odlukom i Statutom opštine u skladu sa zakonom.

Mjesna zajednica stiče svojstvo pravnog lica danom upisa u registar koji vodi organ uprave nadležan za poslove mjesnih zajednica.

Član 4

Mjesna zajednica ima pečat i štambilj.

Pečat mjesne zajednice je okruglog oblika, prečnika 32 mm, sa tekstom, Opština Rožaje – mjesta zajednica (naziv mjesne zajednice) i grbom opštine u sredini.

Štambilj mjesne zajednice je pravougaonog oblika, dimenzija 30x70 mm, sa tekstom: Opština Rožaje – Mjsna zajednica (naziv mjesne zajednice).

Član 5

Mjesna zajednica koristi i upravlja imovinom opštine u skladu sa Odlukom Skupštine opštine o davanju imovine na korišćenje.

Mjesna zajednica koristi svoju imovinu u skladu sa zakonom.

**II- USLOVI I POSTUPAK OSNIVANJA**

Član 6

Mjesna zajednica se osniva za područje grada Rožaje ( u daljem tekstu: gradska mjesna zajednica) i za naselja van grada koja su na teritoriji opštine (u daljem tekstu seoska mjesna zajednica).

Gradska mjesna zajednica osniva se za odredjeno područje grada (stambeni blok ili više povezanih stambenih blokova, kvart ili više kvartova, gradsko naselje ili više povezanih gradskih naselja), koje predstavlja prostornu, urbanističku i komunalnu cjelinu i u kojema su gradjani u svakodnevnom životu i radu povezani zajedničkim interesima i potrebama.

Seoska mjesna zajednica osniva se za jedno ili više naselja- sela koja su medjusobno teritorijalno povezana i u kojima gradjani u svakodnevnom životu ostvaruju zajedničke interese i potrebe.

Granica područja mjesne zajednice poklapa se sa granicom naselja odnosno sela za koje se mjesna zajednica osniva.

Pri osnivanju mjesne zajednice ili promjeni Statusa, vodiće se računa o broju stanovnika područja organizovanja.

Član 7

Više teritorijalno povezanih i razvojno i ekonomski medjusobno upućenih mjesnih zajednica mogu osnovati zajedničko koordinaciono tijelo koje će se baviti ostvarivanjem zajedničkih potreba i interesa u pojedinim oblastima, značajnim za život i rad lokalnog stanovništva sa područja tih mjesnih zajednica.

Koordinaciono tijelo iz stava 1 ovog člana osniva se sporazumom zaključenim od strane Savjeta mjesnih zajednica koje osnivaju koordinaciono tijelo.

Na osnovu sporazuma iz prethodnog stava u Registar mjesnih zajednica upisuje se naziv koordinacionog tijela i ime lica ovlašćenog za zastupanje i predstavljanje.

Sporazumom iz prethodnog stava uređuju se prava i obaveze, organizacija i način rada koordinacionog tijela i druga pitanja značajna za zastupanje interesa mjesne zajednice, u cilju ostvarivanja zajedničkih interesa i ravnomjernog razvoja mjesnih zajednica.

Član 8

Postupak za osnivanje mjesne zajednice, spajanje postojećih i izdvajanje pojedinih naselja iz postojeće mjesne zajednice i njihovo pripajanje drugoj mjesnoj zajednici, promjenu naziva mjesne zajednice ili promjenu područja, iniciraju gradjani sa odnosnog područja na zborovima gradjana.

O vremenu i mjestu održavanja zbora gradjana, ovlašćeni predstavnik zbora javno obavještava gradjane iniciranjem poziva na oglasnoj tabli mjesne zajednice, javnim objektima na tom području, ulaznim vratima stambenih zgrada, škola i na drugi pogodan način, najkasnije 7 dana prije održavanja zbora.

Član 9

Inicijativa za osnivanje mjesne zajednice smatra se prihvaćenom ako istu pismeno podrži većina na zboru gradjana.

Inicijativa za izdvajanje naselja iz jedne i pripajanje u drugoj mjesnoj zajednici smatra se prihvaćenom ako se za istu pismeno izjasni većina prisutnih gradjana na zboru gradjana naselja koje se izdvaja i prisutnih gradjana na zboru gradjana mjesne zajednice kojoj se pripaja, odnosno većina gradjana prisutnih na zborovima gradjana u mjesnim zajednicama koje se spajaju.

Član 10

Inicijativu iz člana 9.gradjani na zboru svojeručno potpisuju punim imenom i prezimenom, upisuju jedinstveni matični broj ili broj lične karte i adresu stanovanja.

Inicijativa treba da sadrži: područje mjesne zajednice, broj stanovnika i razloge za osnivanje ili statusne promjene mjesne zajednice prema kriterijumima iz člana 6 ove odluke.

Inicijativa koja nije sačinjena na način utvrdjen ovim članom smatra se neurednom i vraća se podnosiocu radi otklanjanja nedostataka.

Član 11

Ovlašćeni predstavnik zbora gradjana urednu inicijativu podnosi organu uprave nadležnom za poslove mjesnih zajednica koji ispituje da li je ista podnijeta na način i po postupku propisanom ovom odlukom.

U Postupku razmatranja inicijative organ iz stava 1 ovog člana pribavlja mišljenje nadležnih organa lokalne uprave o stepenu razvijenosti, komunikacionim i urbanističkim vezama, veličini područja i broju stanovnika tog područja.

Član 12

Na osnovu mišljenja organa iz stava 1 prethodnog člana, kojim je utvrdjeno da je inicijativa za osnivanje mjesne zajednice u skladu sa članom 10 ove odluke, zbor gradjana područja organizovanja većinom glasova prisutnih punoljetnih gradjana donosi odluku o osnivanju mjesne zajednice.

Odluka o osnivanju seoske mjesne zajednice za više naselja – sela , smatra se donesenom kada za istu glasa većina gradjana prisutnih na zborovima gradjana svih naselja.

Član 13

Odluka o osnivanju mjesne zajednice sadrži:

* Naziv mjesne zajednice i sjedište;
* Naziv naselja ili više povezanih naselja za koja se osniva mjesna zajednica tj. granice područja koje obuhvata;
* Ime i prezime ovlašćenog lica za upis mjesne zajednice, odnosno drugih promjena u registar mjesnih zajednica.

Član 14

Odluka o osnivanju mjesne zajednice dostavlja se Skupštini opštine radi davanja saglasnosti.

Odluka o osnivanju mjesne zajednice i akt Skupštine opštine o davanju saglasnosti na istu objavljuje se u “Službenom listu Republike Crne Gore- opštinski propisi”.

**III -NAČIN ODLUČIVANJA**

Član 15

Građani u mjesnoj zajednici odlučuju na zborovima gradjana i drugim oblicima ličnog izjašnjavanja, u skladu sa zakonom i Statutom opštine.

Član 16

Zbor građana razmatra sva pitanja u vezi sa poslovima mjesne zajednice utvrdjenim ovom odlukom, a naročito:

* pokreće inicijativu i donosi Odluku o osnivanju odnosno statusnim promjenama mjesne zajednice;
* predlaže raspisivanje mjesnog referenduma radi uvodjenja mjesnog samodoprinosa, izgradnje objekata od mjesnog interesa i drugim pitanjima od interesa za gradjane sa odnosnog područja, u skladu sa Statutom opštine:
* donosi odluku o promjeni naziva mjesne zajednice, po prethodno pribavljenoj saglasnosti Skupštine opštine.
* razmatra pitanja koja su od zajedničkog interesa za život i rad gradjana tog područja;
* razmatra pitanja o kojima odlučuje Skupština opštinei povodom iste daje predloge i zauzima stavove.
* pokreće inicijative i podnosi prijedloge za rješavanje odredjenih pitanja nadležnom organu opštine neposredno ili preko Savjeta mjesne zajednice;
* daje inicijativu za izmjenu, dopunu i donošenje propisa i drugih akata Skupštine koje su od zajedničkog interesa za gradjane mjesne zajednice;
* razmatra prijedlog Savjeta za osnivanje koordinacionog tijela radi povezivanja sa drugim mjesnim zajednicamai odlučuje o njegovom obrazovanju;
* utvrdjuje broj članova Savjeta mjesne zajednice u skladu sa ovom odlukom;
* bira Savjet mjesne zajednice;
* inicira formiranje i predlaže članove povremenih radnih tijela mjesne zajednice;
* vrši i druge poslove utvrdjene Statutom i drugim aktima Skupštine opštine.

Inicijative i prijedloge zbora gradjana nadležni organ lokalne uprave dužan je da razmotri i o njima obavijesti Savjet mjesne zajednice u roku od 60 dana od dana podnošenja prijedloga.

Savjet mjesne zajednice će na odgovarajući naćin o stavovima nadležnog organa obavijestiti građane.

Član 17

Zbor gradjana mogu sazvati:

* Savjet mjesne zajednice;
* Predsjednik opštine, odnosno odbornik te njesne zajednice kada se razmatraju pitanja iz nadležnosti Skupštine opštine, u skladu sa Statutom opštine.

Zahtjev za sazivanje zbora gradjana mora sadržati u pisanoj formi obrazložen predlog pitanja koja zbor treba da razmatra.

Savjet mjesne zajednice obavezno saziva zbor gradjana na inicijativu potpisanu od strane najmanje 1% punoljetnih gradjana sa područja mjesne zajednice.

Inicijativa sadrži prijedlog pitanja koja zbor gradjana treba da razmatra.

Član 18

Zbor gradjana se može održati i na njemu donositi punovažne odluke ako zboru prisustvuje najmanje 5% punoljetnih gradjana nastanjenih na području mjesne zajednice.

Izuzetno, zbor gradjana može se održati ako zboru prisustvuje manje od potrebnog broja gradjana iz prethodnog stava ovog člana, u tom slučaju se zbor odlaže privremeno a najduže 2 sata u cilju obezbedjenja kvoruma.

Ukoliko se u ostavljenom roku ne obezbijedi kvorum iz stave II, održavanje zbora gradjana se odlaže, a najduže dva dana.

Zbor gradjana odlučuje većinom glasova prisutnih gradjana.

**IV – POSLOVI MJESNE ZAJEDNICE**

Član 19

Mjesna zajednica obavlja poslove kojima se zadovoljavaju potrebe od neposrednog i zajedničkog interesa gradjana sa područja za koje je osnovana utvrdjene zakomom, Statutom opštine i ovom odlukom.

Ukoliko razlozi cjelishodnosti i efikasnosti to nalažu Predsjednik opštine može mjesnoj zajednici povjeriti obavljanje odredjenih upravnih poslova iz nadležnosti organa lokalne uprave.

Poslove iz prethodnog stava ovog člana Predsjednik opštine povjerava posebnim aktom.

Pored poslova iz stava 1 ovog člana u mjesnoj zajednici gradjani odlučuju i učestvuju u odlučivanju o ostvarivanju lokalnih potreba i interesa u oblastima koje se odnose i na:

* utvrdjivanje planova i programa razvoja mjesne zajednice (izgradnja, korišćenje, održavanje i uredjenje naselja, pijaca i zelenih površina, stambenih i drugih objekata, dječijih igrališta, izgradnja objekata komunalne infrastrukture, vodovodne i kanalizacione mreže, saobraćajnica, PTT i elekto mreža sa javnom rasvjetom i grobalja) i praćenje njihove realizacije;
* staranje o imovini koju koristi;
* podnošenje inicijative za donošenje prostornih i urbanističkih planova;
* obezbedjivanje uslova za obavljanje komunalne djelatnosti i unapredjenje komunalne higijene, namjensko korišćenje javnih površina i drugo;
* organizovanje i sprovođenje mjera za sprečavanje i otklanjanje posljedica od elementarnih nepogoda;
* organizovanje humanitarnih i drugih aktivnosti u cilju pružanja pomoći gradjanima i podnošenje inicijative za rješavanje socijalnih potreba stanovnika;
* davanje inicijative za stvaranje uslova za razvoj preduzetništva;
* stvaranje uslova za rad kulturnih i sportskih institucija i održavanje kulturnih i sportskih manifestacija;
* vanistitucionalnu brigu o starim licima;
* izvršavanje obaveza gradjana po osnovu uvedenog samodoprinosa;
* i druga pitanja koja su shodno važećim propisima utvrdjena kao pitanja od neposrednog interesa za život i rad gradjana mjesne zajednice.

Član 20

Seoske mjesne zajednice osim poslova iz prethodnog člana ove odluke, obavljaju i sledeće poslove:

* stara se o obezbjedjivanju uslova za razvoj poljoprivrede;
* učestvuju u pripremi programa snadbijevanja vodom;
* staraju se o izgradnji, održavanju komunalnih objekata kao što su: mjesni putevi i ulice, bunari i vodoizvorišta, razvoj i održavanje vodovodnog sistema, uredjenje, izgradnja i održavanje mjesnog groblja, spomen obilježja i drugo;
* staraju se o razvoju i unapredjenju električne mreže, uvodjenju PTT mreže i ruralne telefonije;
* vrše i druge poslove od značaja za stanovništvo odnosnog područja.

**V- SAVJET MJESNE ZAJEDNICE , SASTAV I NAČIN IZBORA**

Član 21

U mjesnoj zajednici obrazuje se Savjet mjesne zajednice (u daljem tekstu: Savjet) kao izvršni organ mjesne zajednice.

Član 22

Savjet mjesne zajednice ima najmanje 5 članova i broj članova Savjeta mjesne zajednice mora biti neparan.

Broj članova Savjeta utvrdjuje zbor gradjana mjesne zajednice u zavisnosti od veličine područja – naselja odnosno broja stanovnika tog područja.

Savjet mjesne zajednice, po pravilu sačinjavaju predstavnici naselja sa područja koje obuhvata mjesna zajednica.

Savjet bira iz reda svojih članova predsjednika i zamjenika predsjednika većinom glasova.

Mandat Savjeta traje 4 godine.

Organ lokalne uprave nadležan za poslove mjesnih zajednica dužan je da, najmanje 30 dana prije isteka mandata Savjeta, obavijesti Savjet o obavezi pokretanja postupka za izbor novog Savjeta mjesne zajednice.

Član 23

Savjet mjesne zajednice gradjani biraju na zboru gradjana javnim glasanjem većinom prisutnih.

Postupak izbora Savjeta pokreće se odlukom zbora gradjana odluka iz stava I ovog člana sadrži: vrijeme i mjesto održavanja zbora na kojem će se izvršiti izbor članova Savjeta, organ koji će sprovesti izbore i druga pitanja od značaja za sprovodjenje izbora Savjeta.

Izbor članova Savjeta sprovodi komisija za izbor koju bira zbor gradjana.

U postupku predlaganja kandidata vodiće se računa o zastupljenosti rodne ravnopravnosti i zainteresovanih grupa sa područja mjesne zajednice.

Pravo predlaganja kandidata za Savjet ima gradjanin sa područja mjesne zajednice prisutan na zboru, a prijedlog se smatra prihvaćenim ako ga podrži većina prisutnih na zboru.

Za svakog kandidata za člana Savjeta pribavlja se pismena izjava od kandidata o prihvatanju kandidature na obrascu koji sadrži ime i prezime kandidata, datum rodjenja, zanimanje i JMB, br. lične karte i mjesto prebivališta.

Član 24

Ako je mjesna zajednica osnovana za područje dva ili više naselja, prijedlog za članove Savjeta podnosi se posebno za svako naselje i sačinjava posebna lista.

Izbori za članove Savjeta u smislu stava i ovog člana sprovode se u svakom naselju posebno.

Član 25

Predsjedniku i zamjeniku predsjednika Savjeta prestaje funkcija istekom mandata.

Licima iz stava I ovog člana može prestati funkcija i prije isteka mandata, podnošenjem ostavke ili razrješenjem.

Ostavka Savjeta mjesne zajednice odnosno člana Savjeta konstatuje se na zboru gradjana.

Prijedlog za razrješenje Savjeta mjesne zajednice može podnijeti najmanje 30 gradjana sa područja mjesne zajednice.

Prijedlog za razrješenje člana Savjeta može podnijeti većina članova Savjeta ili najmanje 10 gradjana.

U prijedlogu za razrješavanje Savjeta odnosno člana Savjeta moraju se navesti razlozi zbog kojih se razrješenje predlaže.

O razrješenju Savjeta ili člana Savjeta odlučuju gradjani na zboru gradjana većinom glasova.

Predsjednika Savjeta razrješava Savjet mjesne zajednice ako ne obavlja poslove u skladu sa odlukom Savjeta, narušava ugled funkcije koju vrši ili nanese materijalnu štetu mjesnoj zajednici.

**IV- POSLOVI I NAČIN RADA SAVJETA**

Član 26

Savjet mjesne zajednice vrši sledeće poslove:

* preduzima i koordinira aktivnosti u mjesnoj zajednici na realizaciji poslova mjesne zajednice utvrdjenih ovom odlukom;
* na osnovu iskazanih potreba gradjana na zboru, utvrdjuje planove i programe razvoja mjesne zajednice i prioritete razvoja i prati njihovu realizaciju.
* razmatra stanje u komunalnoj oblasti a naročito u dijelu pružanja usluga od strane komunalnih preduzeća;
* izvršava odluke i zaključke zbora gradjana;
* stara se o imovini koju koristi mjesna zajednica;
* stvara uslove da gradjani aktivno učestvuju u postupku pripreme i donošenja odluka od značaja za gradjane (poziva gradjane na zbor radi upoznavanja sa odredjenim pitanjima, pomaže u postupku anketiranja gradjana sa područja mjesne zajednice, dostavlja informativne materijale i drugo);
* odlučuje o sazivanju zbora gradjana i predlaže način rješavanja pitanja iz nadležnosti zbora;
* predlaže zboru gradjana osnivanje koordinacionog tijela iz člana 7 ove odluke;
* predlaže način odlučivanja na zboru po pojedinim pitanjima;
* ostvaruje saradnju sa odbornicima izabranim sa područja mjesne zajednice u Skupštini opštine i preko istih inicira rješavanje odredjenih pitanja u Skupštini;
* ostvaruje saradnju sa organima lokalne uprave i javnim službama o pitanjima iz svoje nadležnosti;
* podnosi godišnji i periodične izvještaje o radu i stanju u mjesnoj zajednici zboru gradjana;
* donosi Poslovnik o svom radu;
* donosi Odluke i Zaključke povodom realizacije navedenih poslova;
* razmatra i odlučuje i o drugim pitanjima utvrdjenim ovom odlukom i Statutom opštine osim o pitanjima o kojima odlučuje Zbor gradjana.

Radi razmatraja pojedinih pitanja iz nadležnosti mjese zajednice, Savjet može osnivati stručna i radna tijela.

Član 27

Savjet mjesne zajednice donosi poslovnik o radu.

Poslovnikom o radu Savjeta mjesne zajednice uredjuje se: postupak i način rada Savjeta, ostvarivanje njegovih prava i obaveza, način odlučivanja o pojedinim pitanjima, pitanja o kojima se može odlučivati tajnim glasanjem, sastav, način i organizacija rada stručnih i radnih tijela i druga pitanja od značaja za njegov rad.

Član 28

Predsjednik Savjeta predstavlja mjesnu zajednicu i Savjet mjesne zajednice, organizuje rad Savjeta, saziva i predsjedava sjednicom Savjeta, predlaže dnevni red, stara je o javnosti rada, potpisuje akte koje je Savjet donio, odgovoran je za upotrebu i čuvanje pečata i vrši druge poslove koje mu Savjet povjeri.

Zamjenik predsjednika Savjeta zamjenjuje predsjednika u njegovoj odsutnosti i pomaže mu u radu.

Član 29

Ako Savjet mjesne zajednice duže vrijeme ne obavlja poslove utvrdjene ovom odlikom, predsjednik Opštine može upozoriti Savjet da preduzme mjere za ostvarivanje svojih funkcija.

Ukoliko Savjet i nakon upozorenja ne obavlja svoje poslove, Predsjednik opštine upozoriće zbor gradjana sa potrebom izbora Savjeta u novom sazivu.

Do izbora Savjeta u novom sazivu Predsjednik opštine će imenovati privremeni Savjet koji ima ovlašćenja i obavezu da pripremi uslove za izbor novog Savjeta mjesne zajednice.

Rok za izbor Savjeta u novom sazivu ne može biti duži od 30 dana.

Član 30

Stanovnici mjesne zajednice, naselja ili dijela naselja mogu, radi iniciranja ili realizacije odredjenih komunalnih ili drugih projekata značajnih za dato područje, organizovati inicijative ili gradjanske odbore.

Inicijativa ili gradjanski odbori organizuje se na zboru gradjana odnosnog područja. Odbor iz ovog stava bira koordinatora koji rukovodi radom odbora.

Odbor iz stava I ovog člana odlučije o projektima koje treba realizovati kao i načinu realizacije.

Član 31

Stručne, administrativno-tehničke i računovodstvene poslove za potrbe mjesne zajednice obavlja organ lokalne uprave nadležan za poslove mjesnih zajednica.

Finansijske poslove za potrebe mjesnih zajednica obavlja organ lokalne uprave nadležan za poslove finansija.

Savjet, odnosno predsjednik Savjeta je dužan da na zahtjev organa lokalne uprave nadležnog za poslove mjesnih zajednica dostavi finansijski izvještaj o utrošku sredstava dodijeljenih iz Budžeta opštine.

**ZII – FINANSIRANJE MJESNIH ZAJEDNICA**

Član 32

Sredstva za finansiranje mjesnih zajedinica za zadovoljavanje potreba građana obezbeđuju se u skladu sa zakonom.

Član 33

Za učešće u vršenju povjerenih poslova, mjesnoj zajednici se obezbjedjuju sredstva u Budžetu Opštine u iznosu potrebnom za podmirenje troškova koji nastaju u vršenju tih poslova.

**VIII- ODNOSI I SARADNJA**

Član 34

Mjesna zajednica ostvaruje saradnju sa organima lokalne uprave, javnim službama i drugim subjektima i aktivno učestvuje u postupku javne rasprave pri donošenju programa razvoja prostornih i urbanističkih planova, budžeta i drugih opštih akata.

Nadležni organi lokalne uprave dužni su dostaviti mjesnoj zajednici podatke, odnosno izvještaj o ostvarivanju planova i programa javnih službi na odnosnom području.

Mjesna zajednica ostvaruje saradnju sa nadležnim organima lokalne uprave u vršenju komunalnog nadzora i daje prijedloge, sugestije i mišljenja u cilju potpunijeg i efikasnijeg obezbdjivanja komunalnog reda na njenom području.

Mjesne zajednice mogu zahtjevati dostavljanje izvještaja o ostvarivanju nadzora iz prethodnog stava ovog člana.

**IX- PRELAZNE I ZAVRŠNE ODREDBE**

Član 35

Mjesne zajednice koje su obrazovane i njihovi organi izabrani po dosadašnjim propisima nastavljaju sa radom do isteka mandata.

Mjesne zajednice koje nijesu izvršile izbor organa mjesne zajednice, dužne su da izbor izvrše najkasnije u roku od 90 dana od dana stupanja na snagu ove odluke.

Ukoliko se organi mjesne zajednice ne izaberu u roku iz stava 2 ovog člana, Skupština opštine će privremeno, do njihovog izbora, imenovati organe mjesne zajednice.

Član 36

Stupanjem na snagu ove odluke prestaje da važi Odluka o mjesnim zajednicama ("Sl. list RCG - Opštinski propisi", broj 12/05).

Član 37

Ova odluka stupa na snagu osmog dana od dana objavljivanja u “Službenom listu CG – opštinski propisi”-

Broj: 02-016/21- 385

Rožaje, 24.12.2021.godine

SKUPŠTINA OPŠTINEROŽAJE

Predsjednik,

Almir Avdić, s. r.