Na osnovu člana 33 stav 1 tačka 1 i člana 38 stav 1 tačka 9 Zakona o lokalnoj samoupravi (,,Službeni list CG” , broj 2/18, 34/19 i 38/20), člana 29 stav 2 Zakona o državnoj imovini (,,Službeni list CG”, br. 21/09 i 40/11), člana 194, 201, 208 i 216 Zakona o svojinsko pravnim odnosima (,,Službeni list CG”, broj.19/09), i člana 46 stav 1 tačka 9 Statuta Opštine Rožaje (,,Službeni list CG”, broj 38/18 i 16/21), Skupština Opštine Rožaje, na sjednici održanoj dana 23.12.2021.godine, **donijela je**

**O D L U K U**

**o davanju saglasnosti o ustanovljenju prava stvarne službenosti u korist DOO “Crnogorski-elektrodistributivni sistem“ Podgorica**

**Član 1**

DAJE SE SAGLASNOST DOO ,,CEDIS” PODGORICA, na ustanovljenje prava službenosti radi postavljanja elektrovodova za izgradnju TS 10/04 Kv Ćatovske livade sa priključnim 10Kv kablovskim vodom i uklapanje u NN mrežu, u skladu sa ovjerenim geodetskim elaboratom izrađenim od strane ,,GEO MAX GROUP” Podgorica broj 44/21 od 09.03.2021.godine i to preko dijela katastarskih parcela broj 1496/1 u površini od 96 m2, i dijela kat.parcele 2339/17 u površini od 5m2, obje upisane u listu nepokretnosti br. 344 KO Rožaje, Svojina Država Crna Gora sa pravom raspolaganja Opština Rožaje

**Član 2**

Stvarna službenost na nepokretnosti iz člana 1 ove Odluke ustanovljava se uz naknadu u ukupnom iznosu od 897,40 eura računajući 34,50e i 55,50e/m2( 25% od tržišne vrijednosti) a po procjeni ovlašćene komisije.

**Član 3**

Obavezuje se korisnik “Cedis“ DOO Podgorica, Ivana Milutinovića br.12, da nakon okončanja radova na postavljanju infrastrukture za koju se službenost ustanovljava, zemljište vrati u prvobitno stanje.

**Član 4**

Ovlašćuje se predsjednik Opštine Rožaje, da nakon stupanja na snagu ove Odluke sa korisnikom zaključi Ugovor o zasnivanju stvarne službenosti na zemljištu iz člana 1 iste, kod nadležnog notara.

**Član 5**

Ova Odluka stupa na snagu osmog dana od dana objavljivanja u Službenom listu Crne Gore-opštinski propisi.

Broj: 02-016/21- 384

Rožaje, 24.12.2021.godine

**SKUPŠTINA OPŠTINE ROŽAJE**

Predsjednik,

Almir Avdić, s. r.